Adrenalize

Adrenalize er det femte studioalbumet fra det britiske hard rock-bandet Def Leppard, utgitt mars 1992. Albumet er bandets første etter at gitarist Steve Clark døde 8. januar 1991. Albumet kom på 1.-plass på Billboard 200 i USA og på 1.-plass på UK Albums Chart i Storbritannia.

Bakgrunn
Da Hysteria-turneen var over i oktober 1988, lovte Def Leppard at det ikke skulle gå fire år før de ga ut neste album, slik det ble mellom Pyromania og Hysteria. 

«Mutt» Lange hadde ikke tid til å produsere albumet da han holdt på med Bryan Adams' album Waking Up the Neighbours. Han var derimot med på å skrive låter. Dermed bestemte bandet seg for å produsere selv, men etterhvert skulle Steve Clark få problemer med å holde seg edru under innspillingen og valgte å forlate bandet midlertidig. Det var med bandets godkjennelse at Clark tok en seks måneders pause for å få livet på rett kjøl igjen. Men skjebnen ville det annerledes da Steve Clarke døde i januar 1991. Dermed fikk bandet nok en gang en høyst uønsket pause.

Etter en kort periode med stor usikkerhet om de skulle legge ned bandet eller ikke, bestemte de gjenværende medlemmene seg for å fortsette med innspillingene av det planlagte albumet, der flere av låtene var skrevet sammen med Clarke. En av «Mutt» Langes lydteknikere, Mike Shipley, ble hentet inn som medprodusent, mens Lange holdt kontakten og kom med råd via telefon. Letingen etter en erstatter for Clarke ble utsatt til innspillingene var over, og i mars 1992 ble Adrenalize utgitt. Den tidligere Dio og Whitesnake-gitaristen Vivian Campbell ble presentert som nytt medlem av Def Leppard i april 1992, og han deltar på de påfølgende musikkvideoene bandet spilte inn.

Sporliste

«Let's Get Rocked» – 4:56 (Collen, Elliott, Lange, Savage)
«Heaven Is» – 3:37 (Clark, Collen, Elliott, Lange, Savage)
«Make Love Like a Man» – 4:13 (Clark, Collen, Elliott, Lange)
«Tonight» – 4:03 (Clark, Collen, Elliott, Lange, Savage)
«White Lightning» – 7:03 (Collen, Elliott, Lange, Savage)
«Stand Up (Kick Love Into Motion)» – 4:31 (Clark, Collen, Elliott, Lange)
«Personal Property» – 4:20 (Collen, Elliott, Lange, Savage)
«Have You Ever Needed Someone So Bad» – 5:25 (Collen, Elliott, Lange)
«I Wanna Touch U» – 3:38 (Allen, Clark, Collen, Elliott, Lange)
«Tear It Down» – 3:38 (Clark, Collen, Elliott, Savage)

Personell
Joe Elliott, vokal
Phil Collen, elektrisk og akustisk gitar, rap på «Make Love Like a Man»
Rick Savage, bass, akustisk gitar på «Tonight»
Rick Allen, trommer

Andre medvirkende
The Sideways Mob, bakgrunnsvokal
 Phil «Crash» Nicholas, keyboard på «Stand Up (Kick Love into Motion)»

Referanser

Eksterne lenker 
 

Def Leppard-album
Musikkalbum fra 1992